CELEX: C2004/094/131
Language: el
Date: 2004-04-17 00:00:00
Title: Προσφυγή της Autonomous Region of the Azores κατά του Συμβουλίου της Ευρωπαϊκής Ένωσης, που ασκήθηκε στις 2 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/47
            
         Προσφυγή της Autonomous Region of the Azores κατά του Συμβουλίου της Ευρωπαϊκής Ένωσης, που ασκήθηκε στις 2 Φεβρουαρίου 2004
   (Υπόθεση T-37/04)
   (2004/C 94/131)
   Γλώσσα διαδικασίας: η αγγλική
   Η Autonomous Region of the Azores, (Πορτογαλία), εκπροσωπούμενη από τους M. Renouf, S. Crosby και C. Bryant, Solicitors, άσκησε στις 2 Φεβρουαρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Συμβουλίου της Ευρωπαϊκής Ένωσης.
   H προσφεύγουσα ζητεί από το Πρωτοδικείο:
   
               —
            
            
               Να ακυρώσει τα άρθρα 3 και 11 και το παράρτημα του κανονισμού 1954/2003 του Συμβουλίου κατά το μέτρο που: α) προβλέπουν ότι η αλιευτική προσπάθεια καθορίζεται μόνο σε συνάρτηση με τα σκοπούμενα είδη ψαριών και τις περιοχές ICES/CECAF και όχι σε συνάρτηση και με τον τύπο των αλιευτικών εργαλείων που χρησιμοποιούνται, σταθερών ή ρυμουλκούμενων, β) εξαιρούν από την εφαρμογή των άρθρων 3 και 11 τα βενθικά είδη, τα οποία καλύπτονται από τον κανονισμό 2347/2002.
            
         
               —
            
            
               Να ακυρώσει το άρθρο 15 του κανονισμού 1954/2003 του Συμβουλίου κατά το μέτρο που η κατάργηση των κανονισμών 685/95 και 2027/95 του Συμβουλίου: α) αφαιρεί από την Κοινότητα την εξουσία να καθορίζει την αλιευτική προσπάθεια σε συνάρτηση με τον τύπο των αλιευτικών εργαλείων που χρησιμοποιούνται (άρθρα 3, παράγραφος 1, 6, παράρτημα 1 του κανονισμού 685/95, άρθρο 2 και παράρτημα του κανονισμού 2027/95) όχι μόνο σε συνάρτηση με τα σκοπούμενα είδη ψαριών και τις ζώνες ICES/CECAF και αφαιρεί την εξουσία καθορισμού των ανωτέρω ιδίων, τα οποία είχαν πραγματοποιηθεί με τον κανονισμό 2027/95, β) αφαιρεί την εξουσία να καθορίζεται το μέγιστο επίπεδο ετήσιας αλιευτικής προσπάθειας κατά περιοχή σε συνάρτηση με τα βενθικά είδη που κάλυπτε ο κανονισμός 2347/2002 και αφαιρεί τον καθορισμό των ανωτέρω ιδίων που καλύπτει ο κανονισμός 2027/95, γ) αφαιρεί την απαγόρευση προσβάσεως των ισπανικών σκαφών στα χωρικά ύδατα υπό την κυριαρχία ή τη δικαιοδοσία της Πορτογαλίας στη ζώνη ICES Χ και στη ζώνη CECAF για την αλιεία του τόνου και των σκομβροειδών (παράρτημα III, παράγραφος 3 του κανονισμού 685/95), δ) μπορεί να παραγάγει αποτελέσματα από 1ης Αυγούστου 2004, ανεξάρτητα από το εάν τεθεί σε ισχύ κανονισμός σύμφωνα με το άρθρο 11, παράγραφος 2, ή 3 του κανονισμού 1954/2003.
            
         
               —
            
            
               Να ακυρώσει το άρθρο 5, παράγραφος 1 του κανονισμού 1954/2003 του Συμβουλίου κατά το μέτρο που δεν διατηρεί την απαγόρευση προσβάσεως των ισπανικών σκαφών στα χωρικά ύδατα υπό την κυριαρχία ή τη δικαιοδοσία της Πορτογαλίας στη ζώνη ICES Χ και στη ζώνη CECAF για την αλιεία του τόνου και των σκομβροειδών.
            
         
               —
            
            
               Να ακυρώσει το άρθρο 13, στοιχείο β', του κανονισμού του Συμβουλίου 1954/2003 κατά το μέτρο που εξαιρεί από την εφαρμογή τα άρθρα 19α παράγραφος 3, 19β, 19γ, 18δ και 19ε, παράγραφος 3 του κανονισμού 2847/93 ΕΟΚ στα ύδατα υπό την κυριαρχία ή τη δικαιοδοσία της Πορτογαλίας γύρω από τις Αζόρες.
            
         
               —
            
            
               Να καταδικάσει το Συμβούλιο στα δικαστικά έξοδα της παρούσας διαδικασίας.
            
         Λόγοι ακυρώσεως και κύρια επιχειρήματα:
   Η προσφεύγουσα ζητεί τη μερική ακύρωση του κανονισμού 1954/2003 του Συμβουλίου (1), ο οποίος αντικαθιστά το καθεστώς που διέπει την αλιεία στη ζώνη αλιείας των Αζορών. Η προσφεύγουσα επικαλείται διάφορες παραβάσεις επί της διαδικασίας κατά τη θέσπιση του κανονισμού, οι οποίες θα δικαιολογούσαν την αιτούμενη από την προσφεύγουσα ακύρωσή του. Αυτές οι διαδικαστικές παραβάσεις περιλαμβάνουν παράλειψη της δέουσας διαβουλεύσεως με το Ευρωπαϊκό Κοινοβούλιο, παράλειψη λήψεως υπόψη αποδεικτικών στοιχείων οικονομικής, τεχνικής, επιστημονικής και περιβαλλοντικής φύσεως και παράλειψη επαρκούς αιτιολογήσεως της εκδοθείσας πράξεως.
   Η προσφεύγουσα επικαλείται περαιτέρω διάφορες επί της ουσίας παραβάσεις του νόμου στον επίδικο κανονισμό, συγκεκριμένα:
   
               —
            
            
               Παράβαση της αρχής της σχετικής σταθερότητας και των σχετικών διατάξεων της κοινής αλιευτικής πολιτικής, ειδικότερα του άρθρου 33 ΕΚ και του κανονισμού 2371/2002 (2)
                  ΕΕ L 358, της 31ης Δεκεμβρίου 2002, σ. 59 έως 80.
            
         
               —
            
            
               Παράβαση του άρθρου 299 παράγραφος 2, EΚ.
            
         
               —
            
            
               Παράβαση των άρθρων 6 και 174 ΕΚ, και των αρχών του δικαίoυ για τo περιβάλλoν, δηλ. την αρχή της προλήψεως, την αρχή της προληπτικής δράσεως, την αρχή της αποκαταστάσεως της ζημίας στην πηγή και την αρχή ότι ο ρυπαίνων πληρώνει.
            
         
               —
            
            
               Παραβίαση των θεμελιωδών στόχων της Συνθήκης, του άρθρου 158 ΕΚ και της αρχής της αναλογικότητας.
            
         
               —
            
            
               Παράβαση των υποχρεωτικών επιταγών του Δημοσίου Διεθνούς Δικαίου και συνεπώς του άρθρου 300, παράγραφος 7 ΕΚ.
            
         
               —
            
            
               Παράβαση του κανονισμού 1275/94 (3), Επίσημη Εφημερίδα L 140 της 3ης Ιουνίου 1994, σ. 1 έως 2, που εκδόθηκε για τη διευκόλυνση της ενσωμάτωσης της Ισπανίας και της Πορτογαλίας στο γενικό σύστημα της κοινής αλιευτικής πολιτικής.
            
         
      (1)  Κανονισμός (ΕΚ) 1954/2003 του Συμβουλίου, της 4ης Νοεμβρίου 2003, για τη διαχείριση της αλιευτικής προσπάθειας όσον αφορά ορισμένες αλιευτικές ζώνες και πόρους της Κοινότητας, την τροποποίηση του κανονισμού (ΕΚ) 2847/93 και την κατάργηση των κανονισμών (ΕΚ) 685/95 και (ΕΚ) 2027/95, ΕΕ L 289, της 7ης Νοεμβρίου 2003, σ. 1 έως 7.
   
      (2)  Κανονισμός (ΕΚ) 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής, ΕΕ L 358, της 31ης Δεκεμβρίου 2002, σ. 59 έως 80
   
   
      (3)  Κανονισμός (ΕΚ) 1275/94 του Συμβουλίου της 30ής Μαΐου 1994 για την προσαρμογή του καθεστώτος που προβλέπεται στα κεφάλαια «Αλιεία» της πράξης προσχώρησης της Ισπανίας και της Πορτογαλίας , ΕΕ L 140 της 03/06/1994, σ. 0001 - 0002